
Ministru kabineta rīkojums Nr. 518
Rīgā 2023. gada 15. augustā (prot. Nr. 40 14. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 193 659 euro apmērā, tai skaitā:
· 1.1. 181 429 euro, lai segtu izdevumus laikposmam no 2023. gada 1. jūnija līdz 2023. gada 30. jūnijam saistībā ar Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" (turpmāk – rīkojums Nr. 518) izpildei nepieciešamo pasākumu īstenošanu, tai  skaitā lai Iekšlietu ministrijas padotības iestādēs nodarbinātajiem samaksātu par virsstundu darbu, izmaksātu piemaksas par nakts darbu, par darbu svētku dienās, par darbu paaugstināta riska un slodzes apstākļos, par nozīmīgu ieguldījumu attiecīgās institūcijas stratēģisko mērķu sasniegšanā, segtu izdevumus par precēm un pakalpojumiem, kā arī patvēruma meklētāju uztura un dienas naudai paredzētos izdevumus (tai skaitā izdevumu aprēķina precizēšanai laikposmam no 2023. gada 1. maija līdz 31. maijam), no tiem:
· 1.1.1. Valsts policijai – 76 258 euro;
· 1.1.2. Valsts robežsardzei – 55 000 euro;
· 1.1.3. Valsts robežsardzes koledžai – 206 euro;
· 1.1.4. Pilsonības un migrācijas lietu pārvaldei – 34 291 euro;
· 1.1.5. Valsts drošības dienestam – 15 674 euro;
· 1.2. 12 230 euro, lai Iekšlietu ministrijas padotības iestādēm kompensētu papildu izdevumus (vidējās izpeļņas pieaugums), kas rodas, nosakot samaksu par virsstundu darbu un piemaksas saistībā ar rīkojuma Nr. 518 izpildei nepieciešamo pasākumu īstenošanu, no tiem:
· 1.2.1. Valsts policijai – 5 565 euro;
· 1.2.2. Valsts robežsardzei – 4 582 euro;
· 1.2.3. Valsts robežsardzes koledžai – 18 euro;
· 1.2.4. Pilsonības un migrācijas lietu pārvaldei – 2 065 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

